CELEX: 52017DP0232
Language: hr
Date: 2017-06-01 00:00:00
Title: Odluka Europskog parlamenta od 1. lipnja 2017. o zahtjevu za ukidanje imuniteta Béli Kovácsu (2016/2266(IMM))

30.8.2018   
            
            
               HR
            
            
               Službeni list Europske unije
            
            
               C 307/188
            
         
      P8_TA(2017)0232
      Zahtjev za ukidanje imuniteta Béli Kovácsu
      Odluka Europskog parlamenta od 1. lipnja 2017. o zahtjevu za ukidanje imuniteta Béli Kovácsu (2016/2266(IMM))
      (2018/C 307/31)
      
         Europski parlament,
      
                  —
               
               
                  uzimajući u obzir zahtjev za ukidanje imuniteta Béli Kovácsu koji je 19. rujna 2016. proslijedio mađarski državni odvjetnik dr. Péter Polt u pogledu kaznenog postupka koji je protiv njega pokrenuo Istražni odjel Državnog odvjetništva i koji je objavljen na plenarnoj sjednici 3. listopada 2016.,
               
            
                  —
               
               
                  uzimajući u obzir da je Béla Kovács bio pozvan na saslušanje 12. siječnja, 30. siječnja i 22. ožujka 2017. u skladu s člankom 9. stavkom 6. Poslovnika,
               
            
                  —
               
               
                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
               
            
                  —
               
               
                  uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),
               
            
                  —
               
               
                  uzimajući u obzir članak 4. stavak 2. mađarskog Temeljnog zakona, članak 10. stavak 2. i članak 12. stavak 1. Zakona LVII. iz 2004. o pravnom statusu mađarskih zastupnika u Europskom parlamentu i članak 74. stavke 1. i 3. Zakona XXXVI. iz 2012. o Nacionalnoj skupštini,
               
            
                  —
               
               
                  uzimajući u obzir članak 5. stavak 2., članak 6. stavak 1. i članak 9. Poslovnika,
               
            
                  —
               
               
                  uzimajući u obzir izvješće Odbora za pravna pitanja (A8-0203/2017),
               
            
                  A.
               
               
                  budući da je mađarski državni odvjetnik zatražio ukidanje imuniteta zastupniku u Europskom parlamentu Béli Kovácsu kako bi se mogla provesti istraga s pomoću koje bi se utvrdilo hoće li se protiv njega podići optužnica za kazneno djelo pronevjere proračunskih sredstava sa znatnim financijskim gubitcima u skladu s člankom 396. stavkom 1. točkom (a) mađarskog Kaznenog zakonika te za kazneno djelo višestruke upotrebe krivotvorenih privatnih dokumenata u skladu s člankom 345. Kaznenog zakonika; budući da je u skladu s tim člankom svaka osoba koja upotrijebi falsificirani ili krivotvoreni privatni dokument ili privatni dokument neistinitog sadržaja kojim se pružaju dokazi o postojanju, promjeni ili prekidu prava ili obaveze kriva za prekršaj koji se kažnjava kaznom zatvora do jedne godine;
               
            
                  B.
               
               
                  budući da u skladu s člankom 9. Protokola br. 7 o povlasticama i imunitetima Europske unije zastupnici u Europskom parlamentu na državnom području svoje države uživaju imunitet priznat zastupnicima u parlamentu te države;
               
            
                  C.
               
               
                  budući da u skladu s člankom 4. stavkom 2. mađarskog Temeljnog zakona zastupnici u parlamentu imaju pravo na imunitet; budući da u skladu s člankom 10. stavkom 2. Zakona LVII. iz 2004. o statusu mađarskih zastupnika u Europskom parlamentu zastupnici u Europskom parlamentu imaju pravo na jednak imunitet kao i zastupnici u mađarskom parlamentu te budući da je u skladu s člankom 12. stavkom 1. odluka da se ukine imunitet zastupniku u Europskom parlamentu u nadležnosti Europskog parlamenta; budući da se skladu s člankom 74. stavkom 1. Zakona XXXVI. iz 2012. o Nacionalnoj skupštini kazneni ili, ako u pogledu spornog slučaja imunitet nije ukinut dobrovoljno, prekršajni postupak može pokrenuti protiv zastupnika samo uz prethodno odobrenje Nacionalne skupštine; budući da u skladu s člankom 74. stavkom 3. istog zakona zahtjev za ukidanje imuniteta podnosi državni odvjetnik prije podnošenja optužnice;
               
            
                  D.
               
               
                  budući da u skladu s člankom 21. stavcima 1. i 2. Odluke 2005/684/EZ, Euratom, Europskog parlamenta od 28. rujna 2005. o donošenju Statuta članova Europskog parlamenta (2) zastupnici imaju pravo na pomoć vlastitog osoblja koje mogu slobodno izabrati te Parlament snosi stvarne troškove koje su zastupnici imali pri zapošljavanju takvog osoblja;
               
            
                  E.
               
               
                  budući da se u skladu s člankom 34. stavkom 4. Odluke Predsjedništva od 19. svibnja i 9. srpnja 2008. o provedbenim mjerama Statuta zastupnika u Europskom parlamentu troškovi nastali u okviru ugovora o stažiranju, na temelju uvjeta koje je utvrdilo Predsjedništvo, također mogu nadoknaditi;
               
            
                  F.
               
               
                  budući da u skladu s člankom 1. stavkom 1. Odluke Predsjedništva od 19. travnja 2010. o Pravilniku za stažiste zastupnika, u cilju doprinosa europskom obrazovanju i stručnom školovanju te promicanja boljeg razumijevanja načina na koji institucija funkcionira, zastupnici u Europskom parlamentu mogu ponuditi stažiranje u Bruxellesu i Strasbourgu tijekom plenarnih sjednica ili tijekom svojih aktivnosti u državi u kojoj je dotični zastupnik izabran;
               
            
                  G.
               
               
                  budući da su u skladu s člankom 5. stavcima 1. i 2. Pravilnika o stažistima posebni uvjeti povezani sa stažem uređeni pismenim ugovorom o stažiranju koji potpisuju zastupnik i stažist; budući da ugovor o stažiranju sadrži klauzulu u kojoj se izričito navodi da se Europski parlament ne može smatrati ugovornom stranom; budući da se u skladu s člankom 5. stavkom 4. troškovi povezani sa stažem, uključujući stipendiju i troškove osiguranja ako ih snosi zastupnik, odbijaju od najvećeg iznosa dodatka za parlamentarnu pomoć kao što je navedeno u članku 33. stavku 4. Provedbenih mjera;
               
            
                  H.
               
               
                  budući da u skladu s posljednjom rečenicom članka 1. stavka 1. Pravilnika o stažistima stipendija koju stažist prima ne može zapravo biti prikriveni oblik plaće; budući da je u skladu s člankom 7. stavkom 1. tijekom stažiranja za stažiste isključivo odgovoran zastupnik za kojeg rade;
               
            
                  I.
               
               
                  budući da u ovom slučaju Parlament nije našao dokaza da je riječ o pitanju fumus persecutionis, to jest, ne postoji dovoljno ozbiljna i osnovana sumnja da je zahtjev za ukidanje imuniteta podnesen u vezi s postupkom kojem je namjera nanošenje političke štete dotičnom zastupniku;
               
            
                  J.
               
               
                  budući da se odluka bivšeg predsjednika Europskog parlamenta o izricanju stegovne kazne Béli Kovácsu zbog kršenja članka 1. točke (a) Kodeksa ponašanja (3) ne može smatrati usporedivom sa sudskom odlukom s učinkom pravomoćnosti o pitanjima na koje se odnosi kazneni postupak koji je pokrenuo Istražni odjel Državnog odvjetništva; budući da shodno tome nije prekršeno načelo ne bis in idem; budući da shodno tome kazna koju je odredio bivši predsjednik Europskog parlamenta u skladu s Kodeksom ponašanja ne sprječava pokretanje ili provođenje kaznenog postupka u Mađarskoj kako bi se odredilo hoće li protiv njega biti podnesena optužnica;
               
            
               
                  1.
               
               
                  odlučuje ukinuti imunitet Béli Kovácsu;
               
            
               
                  2.
               
               
                  nalaže svojem predsjedniku da odmah proslijedi ovu Odluku i izvješće nadležnog odbora nadležnom tijelu Mađarske i Béli Kovácsu.
               
            
         (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C-163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23.
      
         (2)  SL L 262, 7.10.2005., str. 1.
      
      
         (3)  Vidi Prilog I. Poslovniku, Kodeks ponašanja zastupnika u Europskom parlamentu u vezi s financijskim interesima i sukobom interesa.